text: ПП ГЕРБ - Сливен | М ГЕРБ-Нова Загора отбеляза годишнината от Балканската война
  М ГЕРБ-Нова Загора отбеляза годишнината от Балканската война
  08.10.2012 / 15:44
  Младежката организация на ПП ГЕРБ в Нова Загора поднесе венци и цветя пред паметника на падналите за свободата на родината новозагорци, който се намира на площад "Свобода". Паметникът е издигнат със средства на жителите на Нова Загора през 1926 г. в памет на загиналите във войните 1912 – 1918 г. новозагорци. Той е композиция на скулптора Стефан Пейчев и арх. Йордан Йорданов.
  Отделни постаменти, положени върху общ фундамент, представят две фигури на жени в народни носии, едната с ръкойка житен клас на рамо, а другата - положила ръка върху ръката на малко дете. Те олицетворяват мирния градивен труд на родината, над който величествено бди фигурата на български войник с пушка в нозете.
  На 5 октомври 1912 год. цар Фердинанд прочита манифест, с който България обявява война на Османската империя – втората освободителна война за българите след Руско-Турската. През 2012 год. България отбелязва 100-та годишнина от този паметен ден.